google/wiki40b huggingface dataset:
Lønngang

Lønnganger en hemmelig gang som forbinder to bygninger, eller som leder inn til skjulte rom som brukes til ulovlig virksomhet, eller tilfluktsrom ved forfølgelse. Lønngangen kan også lede ut av bygningen, slik at man kan komme og gå usett.
Døren til lønngangen skjules ved at den blendes inn i rommets vegger, eller utsmykninger som for eksempel en søyle. Store møbler som en bokhylle kan stå foran inngangen. Bokhyllen må da enten flyttes for hånd, eller det er montert en åpne-lukke mekanisme for å kunne bruke lønngangen. Lønnganger var tidligere ofte kostbare å bygge, og det finnes trolig relativt få lønnganger i norske bygg, sammenliknet med bygg i historisk sett mer velstående europeiske land.
Strukturer i undergrunnen har en egen tiltrekning grunnet at de er skjult for utsyn og deres innhold, hensikt, omfatning og endemål forblir ukjent. I århundrenes løp har mange slike strukturer blitt oppdaget ved en tilfeldighet, fra jernalderstrukturen Fogou i Cornwall, romerske strukturer og middelalderens kloakkløp til smuglertunneler, rømningstunneler, beleiringstunneler og lignende.
Lønnganger, mystiske tunneler eller hemmelige passasjer er et vanlig element i lokal folkeminnetradisjon særlig i Storbritannia (som har mange gamle festninger og bygninger) og på det europeiske fastlandet. Legender om eksistensen av slike hemmelige tunneler involverer ofte klostre, munker, og adelige gods. Det er usannsynlig at mange av de omtalte tunnelene faktisk eksisterte, hvilket er karakteristisk for deres vesen som hemmelige. Deres betydning ligger i hvorfor så mange like legender og fortellinger om disse lønngangene har oppstått. Et eksempel på legendarisk tunnel finnes i den danske byen Aalborg som det ble sagt gikk fra et nonnekloster, under fjorden, og til et annet kloster i nærheten av Sundby. Denne tunnelen skal ha hatt greininger til en gammel bro, to kirker, og til festningen Aalborghus. Det har også blitt sagt at en student en gang forsøkte å undersøke tunnelen, gikk inn, men ble aldri sett igjen.
En del festninger hadde lønnganger for å kunne rømme gjennom. En slik er lokalisert ved Loudoun Castle i Ayrshire i Skottland. Det var en kort tunnel som gikk fra det gamle kjøkkenet og til en tunnellignende bro over elven Hag Burn. Hemmelige tunneler var et tveegget sverd ved at om man kan rømme ut, kan andre trenge seg inn. Et slikt eksempel finnes også: Da den unge kong Edvard III av England ble fengslet av Roger Mortimer, 1. jarl av March i Nottingham Castle gikk en liten gruppe væpnete tilhengere av kongen i 1330 gjennom en lang og hemmelige passasje som førte direkte inn i festningen, noe som førte til at de kunne overraske og ta Mortimer til fange.
Gøterne

Gøterne eller geaterne (norrønt: gautar [ˈɡɑutɑr]; angelsaksisk: geatas [ˈjæɑtɑs]; svensk: götar [ˈjøːtar]) var et germansk folkeslag som bebodde områdene omkring Göta älv og det nåværende Götaland («Geaternes land») i det moderne Sverige. Navnet gøter fins fortsatt i de svenske landskapene Västergötland og Östergötland som utgjorde deres østlige og vestlige territorium, såvel som i mange andre toponymer. Tidigere kunne betegnelsen også løselig anvendes for alle (eller til og med alle nordboere) forfedre i oldtiden.

Eldste omtaler

De eldste kjente omtaler av gøtere opptrer hos den antikke greske astronomen og geografen Klaudios Ptolemaios som goutai (ca 150). På 500-tallet skrev Jordanes om gautigoth i det sørlige Sverige (østgotere fra Scandza), mens Prokopios refererte gautoi. Den norrøne sagalitteraturen kaller dem gautar. De angelsaksiske diktene Beowulfkvadet og Widsith omtaler dem som gēatas. Grunnet ordlikhet ble gøter og goter allerede i oldtiden forvekslet. Betegnelsen gøte kan i dag også brukes om en person fra Götaland i Sør-Sverige. Ordet har også gitt opphav til guttenavna Göte, Gaute og Asgaut.
DJ-Kicks

DJ-Kicks er en serie med DJ-mix-album, med diverse DJ-er.
Annie mixet nr 25, utgitt i høsten 2005. På albumet medvirker blant andre Bow Wow Wow og Datarock.
Ouachita gasskraftverk

Ouachita gasskraftverk er et varmekraftverk i Ouachita Parish i delstaten Louisiana i USA. Det har en installert produksjonskapasitet på 858 MW, fordelt på 6 turbiner, og produserer om lag 800 GWh elektrisitet årlig. Brenselkilden er naturgass. Operatør er energiselskapet Entergy. 
Anlegget ble bygget ut med etablering i 2002. I 2006 ble en langsiktig leveringskontrakt med Dynegy terminert. Eiere av Ouachita-anlegget er 50:50 GE Energy og Cogentrix Energy.
«Mariasuden»

«Mariasuden» var et stort klinkbygd skip som kong Sverre skal ha latt bygge i Nidaros vinteren 1182–1183. Skipet skal ha vært en spesielt stor 33-sesse.
Sagaen forteller at skipet ble sjøsatt på høstparten (1183). Det skal ha vært så stort at folk mente det ville bli nødvendig å rive noen hus for å få det på sjøen, og mange skal ha vært sinte på kongen av den grunn. Sjøsettingen gikk imidlertid uten at verken gjerder eller hus måtte rives.
«Mariasuden» skal opprinnelig ha hatt «ni syinger» (suder) på hver bordgang, men da kong Sverre så skipet mente han det var blitt for lite i forhold til hva han hadde bestilt. Skipsbyggeriet nedenfor Ladehammeren måtte derfor bryte det opp og legge til 12 alen (6 meter) mer kjøl. Det fikk navn etter jomfru Maria og ble kalt «Mariasuden», men det skal ikke ha vært et vakkert skip. For- og akterskott skal ha vært små i forhold til midtskipet. Skipet, som ble skjøtt både i kjølen og i bordgangene, ble ikke særlig sjødyktig, og fikk en svak konstruksjon ifølge skipsbyggere, som kalte skjøtingen samskarat. Skjøtene klumpet seg tett i tett på midten. Under seilasen fra Nidaros hadde kong Sverre tatt med seg fire store kister som inneholdt nagler for reparasjon. Sammenføyningene som ikke klarte seg godt i hardt vær, måtte repareres med en god del nagler i hvert halvrom.
«Mariasuden» skal ifølge Karl Jonsson ha hatt 280 mann ombord, noe som kan tolkes dit hen at skipet trolig var en såkalt «storbusse». Man kan da tenke seg at det ble rodd av enten 132 eller 264 mann, avhengig av hvor mange som rodde samtidig. I tillegg kom naturligvis kongen selv (som styrmann), seilmakere, utkikkere og noen flere.
Det er usikkert om «Mariasuden» ble bygget på Ormen langes linjer, slik tradisjonen hadde vært blant Olav Tryggvasons etterfølgere fram til da. Etter «Mariasuden» ser det ut til at ekspertisen (inkludert A. W. Brøgger) mener at de store kongeskipene fikk delvis nye linjer. «Mariasuden» kan derfor ha markert et vendepunkt, dersom den store bemanningen skal legges til grunn, for det var neppe plass til 280 mann ombord i en slank og hurtig skeid. Skipet skal ha vært like høybordet som en knarr. Det kan ha hatt både fram- og akterkastell (løfting), samt midtkastell. Kan tenkes hadde det også stevnror, dersom løftingen akter var permanent. Dette finner man referanser til i sagalitteraturens omtale av slaget ved Fimreite (som hendte den 15. juli 1184). Kong Sverres skip «Mariasuden» skal ha hatt «kastali fram i stafni» (framkastell) og «lypting» (bak), samt «kastali vid siglu» (midtkastell), noe som forsåvidt stemmer overens med Brøggers antydning om at Mariasuden kanskje markerer et skille med Ormen lange.
«Mariasuden» ble ikke et arveskip, men skal ha blitt brent mens det lå i opplag på land da Kuvlungene inntok Bergen i 1185.
Davide Di Veroli

2017

Di Veroli deltok i Junior-EM i fekting 2017, og fikk der gull i kadettklassen (U17) individuelt. Han deltok også i Junior-VM i fekting 2017, der han vant kadettklassen.

2018

Han vant kårde i juniorklassen (U20) under Junior-EM i fekting 2018, etter at han slo Dmitriy Shvelidze fra Russland i finalen, og Italia kom på andreplass i lagkonkurransen. I kadettklassen (U17) fikk han også gull individuelt, og Italia vant der lagkonkurransen. I april vant han gull i kadettklassen under Junior-VM i fekting 2018, og han fikk sølv i juniorklassen etter finaletap for Luidgi Midelton fra Frankrike. 
I Sommer-OL for ungdom 2018 vant han kårde individuelt, etter at han slo Paul Veltrup 11-4 i finalen. Han deltok også på det sammensatte laget Europa 1 som vant mix-lagkonkurransen.
Qingyang (Gansu)

Historie

Qingyang var del av det området der de eldste kulturer langs Gulelven utviklet seg, og det ble del av det opprinnelige kjerneområdet fort staten Qin som etterhvert skulle samle Kina (Qin-dynastiet).
Prefekturet var også av betydning under den kommunistiske revolusjon i 1930- og 1940-årene.
Mattia Stefanelli

Internasjonal karriere

Stefanelli debuterte for San Marino i en EM-kvalifiseringskamp hjemme mot Litauen den 8. september 2014 (0–2). Hans første mål for San Marino kom i en VM-kvalifiseringskamp borte mot Norge den 11. oktober 2016 (4–1). Denne scoringen var forøvrig San Marinos første bortemål i en VM-kvalifisering på 15 år.
Beleiringen av Limerick i 1691

Beleiringen av Limerick i 1691 var en av flere beleiringer av Irland som blant annet ble beleiret to ganger under den vilhelminske krigen i Irland (1689-1991). Byen, som ble holdt av jakobittene, klarte å slå tilbake vilhelmittene i et angrep i 1690, men etter den andre beleiringen i august-oktober 1691 overga byen seg på vilkår.

Beleiringen

Under den andre beleiringen hadde den militære situasjonen snudd seg for jakobittene. Hovedarméen til jakobittene ble grundig slått i slaget ved Aughrim i juli 1691 og 4 000 mann ble drept, inklusive kommandanten Marquis de St Ruth og tusenvis flere ble tatt til fange eller deserterte. Galway hadde overgitt seg i juli 1691. De overlevende jakobittene trakk seg tilbake til Limerick, men i motsetning til året før, var moralen nå særdeles lav og de var klare til å overgi seg. På den andre siden hadde forsvarsverkene i Limerick blitt kraftig utbedret siden 1690. Den vilhelminske general Godert de Ginkell beleiret byen og bombarderte den til murene raste sammen. Et vilhelminsk overraskelsesangrep drev de irske forsvarerne fra vollene som forsvarte Thomond-broen og sendte de irske forsvarerne mot Limerick. De franske forsvarerne ved hovedporten nektet å åpne den for de flyktende irene og om lag 800 av dem ble drept eller druknet i Shannonelva.

Kapituleringen og avtalen

Etter dette kastet Patrick Sarsfield de franske kommandantene i Limerick, Chevalier de Tessé og Marquis d'Usson, ut av byen og startet forhandlinger om å overgi seg. Han og Ginkel skrev en avtale med vilkår om at de sivile innbyggerne i Limerick skulle respekteres, tolerere den katolske religionen i Irland, garantere mot at de katolskeide områdene i Irland ble konfiskert og la Sarsfield og den jakobittiske arméen få fritt leide tilbake til Frankrike. Limerick overga seg på disse vilkårene i oktober 1691. Sarsfield forlot Irland med 10 000 soldater og 4 000 kvinner og barn gikk inn i fransk tjeneste. Denne reisen er blitt kjent som Flight of the Wild Geese. Vilkårene i freden i Limerick ble siden avslått av protestantene som dominerte det irske parlamentet.
Tå

Tå (flertall tær) er en leddet utvekst på en fot hos dyr og mennesker. Hver tå har som regel en negl, klo, hov eller klauv. Hos mange arter vokser alle tærne framover, mens de hos mange andre kan vokse både framover og bakover.
Tå kan også bety forreste del på en strømpe eller sko (underforstått, der tåen befinner seg).

Tær hos mennesket

Mennesket har fem tær på hver fot. Tærne har en lignende oppbygning som fingrene, men kortere og har tynnere knokler. Den innerste tåen på hver fot er den største og kalles stortå. Den ytterste kalles lilletå. Det fins ikke allmenne betegnelser på andre tær enn stortå og lilletå. Den myke undersiden av hver tå kalles tåballe.

Anisodactyly

Anisodactyly er den mest vanlige måten tær er arrangert på hos fugler, med tre tær pekende framover og én to pekende bakover. Dette er blant annet vanlig hos Passeriformes, Columbiformes, Falconiformes, Accipitriformes, Galliformes og majoriteten av fugler.

Syndactyly

Syndactyly ligner anisodactyly, men 3. og 4. tå (ytterste og midtre fraovervendte tå), eller tre tær, er sammensatt (festet sammen), noe som er vanlig hos råkefugler (Coraciformes).

Zygodactyly

Zygodactyly er når to tær peker framover (2. og 3. tå) og to bakover (1. og 4. tå). Denne arrangeringen av tær er mest vanlig hos trelevende arter, og i så måte er det vanlig hos Psittaciformes, Cuculiformes, og de fleste Piciformes, men også hos kameleoner.

Heterodactyly

Heterodactyly ligner zygodactyly, men 3. og 4. tå peker fraover, mens 1. og 2. tå peker bakover. Denne arrangeringen av tær finner man kun hos trogoner (Trogonidae).

Pamprodactyly

Pamprodactyly er et arrangement der alle fire tærne eker framover. Yttertærne er (1. tå, av og til også 4. tå) er som oftest reversibel. Dette er vanlig hos seilerfamilien (Apodidae) og musfuglfamilien (Coliiformes).
Trent Alexander-Arnold

Landslaget

Han ble tatt ut i Englands tropp til VM i fotball 2018 i Russland.
Hope (Risør)

Hope er ei bygd i den ytre delen av gamle Søndeled kommune (nå Risør kommune) i Aust-Agder fylke. Hope utgjør en grunnkrets i Risør.
Hope skole ligger i Hope.
Jie av Xia

Jie (kinesisk: 桀, pinyin: Jié; også romanisert Chieh) var den siste av det kinesiske Xia-dynastiets konger og tilskrives ansvaret for dets sammenbrudd. Kung Jie er blitt beskrevet som en svært grusom tyrann som var besatt av vin og kvinner. Han skal ha regjert i ca 31 år rundt året 1600 f.Kr.
Hans personnavn var Lü Gui (forenklet kinesisk: 履癸; pinyin: Lǚ Guǐ). 
Kong Jie tiltrådte som konge etter sin far (eller bror) Kong Fa.
Ifølge kilder fra Qin-dynastiets dager skal Jies siste regjeringsår ha vært fylt av dårlige omen: Det iset til i sommernettene, det var frost i juli måned. Kraftig regnvær fikk bygninger til å bryte sammen, varmt og kaldt vær skiftet, avlingene slo feil. Noen forskere mener at disse mytene kan henge sammen med en vulkansk vinter som etterfulgte det store vulkanutbruddet på Thera i Egeerhavet ca. 1628 f.Kr. 
Kongen lot oppføre palasser og paviljonger som Qingpalasset (傾宮) og Yaoterrassen (瑶臺) i hovedstaden Zhenxun som ble finansiert av høye skatter. Fra kong Jies femtende år som regent og i fem år fremover arbeidet rådgiveren Yi Yin i hoffet, men Yi Yin returnerte deretter til stammen Shang og bistod Cheng Tang med å planlegge maktovertagelsen fra kong Jie.
Shangfolkets anfører Cheng Tang klarte derpå å nedkjempe Jie på slagmarken. Etter slaget ved Mingtiao flyktet kong Jie til Nanchao (dagens Chaohu i Anhui). Dette ble Xia-dynastiets endelikt, og Shang-dynastiets fødsel.
Pippisteinen

«Pippisteinen» var det første funnet av bergkunst i Alta kommune. «Pippisteinen» ble funnet ca. 1950 i Gjermundsby ca. 4 km fra Isnestoften, på vestsiden av Altafjorden. Steinen er i underkant av 50 cm lang, og har bare én helleristning, en menneskefigur som likner på Pippi Langstrømpe, derav navnet. 
«Pippisteinen» var i mange år en del av utstillingene på Tromsø Museum, men i juni 2008 kom Pippi «hjem» til Alta kommune, og er i dag utstilt på Verdensarvsenter for bergkunst - Alta Museum.  
«Pippisteinen» ble funnet under jordarbeid, og dateringen er usikker, men man regner med at den ble laget av jeger-fangstfolk i yngre steinalder. Fra 1998 og framover er det funnet flere nye helleristninger i dette området på Isnestoften. En av disse, en blokk fra Langnesholmen, er også utstilt på Verdensarvsenter for bergkunst - Alta Museum.
Det tyrkiske alfabetet

Det tyrkiske alfabetet er et alfabet som er basert på det latinske alfabetet og som brukes for å skrive tyrkisk. Alfabetet består av 29 bokstaver, hvor sju (Ç, Ğ, I, İ, Ö, Ş, og Ü) har blitt modifisert fra latin for å uttrykke fonetiske lyder i språket.
Blanket on the Ground

«Blanket on the Ground» er en amerikansk sang, skrevet av Roger Bowling. Den ble gjort berømt av countrysangeren Billy Jo Spears. Sangen ble spilt inn i 1974 og utgitt på singlen United Artists XW584-X i februar 1975. B-siden var «Come on Home» februar 1975.
«Blanket on the Ground» var hentet fra LP-platen med samme tittel (United Artists 390G). Den ble utgitt i 1975.
Spears versjon kom inn på den britiske singlelisten 12. juli 1975 og lå der i tretten uker med nummer seks som høyeste plassering.

Norske versjoner

Lars Børke og Britt Viberg har skrevet en norske tekster. Børkes versjon bærer tittelen «Driver dugg, faller regn». Vibergs versjon heter «Eng i måneskinn».
Herning-Ikast Håndbold

Herning-Ikast Håndbold, tidligere Ikast SF (1991–1998), Ikast-Bording Elite Håndbold (1998–2006), Ikast-Brande Elite Håndbold (2006–2009) og FC Midtjylland Håndbold (2009–2018), er en dansk håndballklubb som mange norske spillere har spilt for.

Damehåndboldligaen

Klubben rykket opp til den øverste ligaen i etter 1990/91-sesongen, og har siden aldri rykket ned.
I 1993/94-sesongen fikk Ikast for første gang DM-medalje, med bronsemedalje bak GOG og Viborg. Det samme skjedde også i 1994/95 og 1995/96.
Én 4.-plass i 1996/97-sesongen, ble fulgt av DM-gull etter 1997/98-sesongen og seier i den europeiske citycupen.
Opptil 2018 har de har tilsammen vunnet 4 DM-gull, 6 DM-sølv og 8 DM-sølv.

Landspokalturneringen

Klubbens første tittel kom sesongen før, når de vant Landspokalturneringen, etter å ha beseiret Frederiksberg 16–14 i finalen.
De har siden vunnet ytterligere 6 landspokaler; 1997/98, 1998/99, 2000/01, 2012, 2014 og 2015.

Europaturneringer

Klubben fikk sin europeiske debut i 1991/92-sesongen av Cupvinnercupen, hvor de røk ut etter andre runde.
I 1994/95 ble det semifinaleplass i Citycupen, etterfulgt av en finaleplass i 1996/97 og seier i 1997/98.
Året etter kom de til kvartfinalen i Mesterligaen 1998/99 og seier i det uoffisielle Europamesterskapet for klubblag.
I Cupvinnercupen 1999/2000 sikret klubben seg en semifinaleplass, før det ble en seier i EHF-cupen 2001/02.
Klubben kom til semifinalen i Mesterligaen 2002/03, før de vant Cupvinnercupen 2003/04 etter seier over Hypo.
I Mesterligaen 2004/05 røk de ut i kvartfinalen, kom til kvartfinalen i EHF-cupen 2005/06 og tapte finalen i EHF-cupen 2006/07.
Klubben kom til semifinale i EHF-cupen 2012/13, semifinale i Mesterligaen 2013/14 og vant Cupvinnercupen 2014/15. Dette var i 2018 klubbens siste europatrofé.
Nesodden Idrettsforening

Fotball

2009 – NIFs A-lag i fotball spilte i sesongen 2009 i 3. divisjon, avdeling 5. Ved halvspilt serie lå laget meget godt an, men noen tapte kamper i høstterminen avgjorde at NIF måtte spille i 3. divisjon også i 2010-sesongen. 
2010 – Dette året gikk det bedre, Nesodden vant sin avdeling, og etter omspill mot Korsvoll klarte Nesodden opprykk til 2.divisjon i 2011, «Fair Play ligaen». 
2011 – I 2011-sesongen fikk laget med seg en ny keeper, Glenn Arne Hansen, som hadde meldt overgang fra Follo Fotball. Laget fra Nesodden fikk dessuten med seg en liten fjær i hatten da de i første runde i cupen i 2011 slo ut nettopp Follo Fotball, fjorårets cupfinalist. Likevel ble cupeventyret kort, i annen runde ble Fredrikstad FK for sterke.
I «Fair Play ligaen» spilte de i avdeling 1 som inneholdt sju lag fra Østlandet og sju lag fra Trøndelag.
Serien ble svært jevnspilt; og ved sesongslutt endte Nesodden IF opp som  nummer 6 i avdelingen.
Andrelaget, Nesodden 2, som i 2011 spilte i 4. divisjon, avdeling 3 i Oslo, endte opp som avdelingsvinner, og fikk spille i 3. divisjon for 2012.
2012 - I 2012-sesongen spilte  NIFs A-lag i «Oddsenligaen» avdeling 4, der de møtte fem lag fra Nord-Norge, og åtte lag fra Oslo/Akershus/Østfold. Uten å ha de helt store fremganger fra året før, beholdt de plassen i Oddsenligaen, med en plassering sånn omtrent midt på tabellen.
Annetlaget til NIF som hadde rykket opp til 3. divisjon, klarte å unngå nedrykk, og vil fortsatt spille i 3. divisjon i 2013.
Første ordinære runde i cupen: Kampen Gjøvik - Nesodden IF ble spilt på Gjøvik 2. mai. Kampen ble jevn, 1–1 etter ordinær tid, 1–1 etter ekstraomganger, og 7–6 til Gjøvik etter straffesparkkonkurranse. Nesodden IF var dermed ute i første runde.
BBC

Styre

BBC styres av et råd (Board of Governors of the BBC) bestående av 12 medlemmer som formelt utnevnes av den britiske monarken, men i praksis er det regjeringen som velger medlemmene. Dette har ført til anklager om politisk innblanding. Rådsmedlemmene utnevnes for fire år og tjenestegjør på deltid. Fire av medlemmene har spesielt ansvar for: Skottland, Wales, Nord-Irland og England.
Rådsmedlemmene ansetter generaldirektøren og BBCs toppledelse.
Kronjylland

Kronjylland refererer til et upresist avgrenset område i Danmark, men sies oftest å være området omkring Randers, eller området mellom Mariager Fjord (minus området nord og vest for Glenstrup Sø i tidligere Hobro Kommune) og Egåen litt nord for Århus.

Navnets historie

Ordet «Kronjylland» er blitt brukt siden midten av 1800-tallet. I 1976 ble det første gang brukt av en (halv)offentlig myndighet, da Randers Ervhervsråd besluttet å utvide sitt samarbeide med de omkringliggende kommunene, og derfor skiftet navn til Kronjyllands Erhvervsråd.
Ved Assentoft øst for Randers het den illeluktende destruksjonsanstalt for selvdøde dyr og slakteriavfall tidligere Kronjyden (i dag del av virksomheten Daka). I Viborg bar et vertshus i Jernbanegade i midten av 1900-tallet også navnet Kronjyden og ble derfor på folkemunne også kalt «den døde ko» eller «den døde gris». En av de største lokale pengeinstittutene i området er Sparekassen Kronjylland. 
Man har også brukt betegnelsen Kronjydenes Land lengre tilbake. Ihvertfall fra 1850-årene kjenner man betegnelsen kronjyde, og fra 1870-årene brukes den om de jydene som bor i Randersområdet. Forfatteren Henrik Pontoppidan er en av de første som brukte denne betegnelse på skrift. Her især om beboerne tett ved Randers Fjord, men kanskje egentlig i betydningen 'ekte jyder'.
Fra 1935 til 1949 kjørte lyntoget Kronjyden mellom København og Frederikshavn. I 1949 ble Kronjyden erstattet av Vendsyssel, som kjørte i 25 år til 1974.
En annen mulighet for navnets opprinnelse er at området har hatt en usedvanlig høy konsentrasjon av krongods. Dvs. jord og eiendom eid av kongen.
Bærumsvømmerne

Bærumsvømmerne er en svømmeklubb fra Bærum. Klubben ble stiftet i 1969 og hadde i 2008 1700 medlemmer. Dette gjorde klubben til norges største svømmeklubb. Under ledelse av Sondre Solberg og teamet hans, ble Bærumsvømmerne Norges beste svømmeklubb , både for junior og for senior, i sesongene 2006/07 og 2007/08. De har særlig dominert norsk svømming på juniorsidene disse sesongene.
East Coast Park

East Coast Park (kinesisk: 东海岸公园; malayisk: Taman Pantai Timur; tamilsk: கிழக்கு கடலோர பூங்கா) er en strandpark på den sørøstlige kysten av Singapore. Den har et areal på 185 hektar, og er dermed landets største park. Den strekker seg om lag 15 kilometer langs kysten. Den åpna i 1970-åra, etter at myndighetene hadde fullført landvinninga utafor Katong. Hele parken befinner seg på landvunnet grunn.
Gebze gasskraftverk

Gebze gasskraftverk er et varmekraftverk i området Kocaeli i det nordvestre Tyrkia. Det har en installert produksjonskapasitet på 1.400 MW, fordelt på 2 blokker med 2+1 gassturbiner, levert av General Electric og Alstom. Anlegget har tørr-kjøling.
Anlegget ble påbegynt omkring 1998 og stod ferdig i 2002. Brenselkilden er naturgass. Operatør er energiselskapet Bis Enerji AS.